ژینگ ہی

ژینگ ہی (1371ء -1433ء) جن کا اصل نام حاجی محمود شمس الدین تھا، ایک چینی مسلمان سیاح، سفیر اور بحری سالار تھے۔ انہوں نے 1405ء اور 1433ء کے درمیان جنوب مشرقی ایشیا، جنوبی ایشیا اور مشرقی افریقہ کو بھیجی جانے والی کئی بحری مہمات کی قیادت کی۔ انہیں عربی اور چینی دونوں زبانوں پر عبور تھا۔

ان کے جد امجد سید اجل شمس الدین ایرانی النسل تھے جو منگول دورِ حکومت میں چین کے صوبہ یوننان کے گورنر بنائے گئے۔ یوننان ہی میں ژینگ ہی کی پیدائش ہوئی۔

1405ء اور 1433ء کے درمیان چین کی مِنگ حکومت نے سات بحری مہمات بحر ہند کے مختلف ساحلوں کی طرف بھیجیں۔ ژینگ ہی کو ان مہمات اور ان پر جانے فوجی دستوں کا سالار بنایا گیا۔ ان میں سے صرف پہلی مہم میں 317 جہاز اور 28000 فوجی اور دیگر کارکن شامل تھے۔ ژینگ ہی ان مہمات میں عرب، برونائی، مشرقی افریقہ، ہندوستان، جزائر ملایا اور تھائی لینڈ گئے۔ ژینگ نے مقامی حکمرانوں کو سونے، چاندی، چینی برتنوں اور ریشم کے تحائف پیش کیے جبکہ مختلف مقامی بادشاہوں نے انہیں شتر مرغ، زیبرے، اونٹ، ہاتھی دانت اور زرافے تحفے میں دیے۔

نگار خانہ

حوالہ جات 

1371ء کی پیدائشیں
1433ء کی وفیات
پندرہویں صدی کی چینی شخصیات
پندرہویں صدی کے مستکشفین
تاریخ کیرلا
چودہویں صدی کی چینی شخصیات
چین کی تاریخ بحریہ
چینی امیر البحر
چینی جغرافیہ دان
چینی سفارتکار
چینی شخصیات
چینی مسلمان
حوئی قوم
قدیم جغرافیہ دان
قرون وسطی کے مسلم سیاح سفرنامہ نگار
کونمینگ کی شخصیات
افریقا کے مہم جو
ایشیا کے مہم جو
منگ خاندان کی شخصیات
یوننان کے سائنس دان
1430ء کی دہائی کی وفیات
Short description is different from Wikidata
سمندر میں تدفین